จ่านิว ควงแม่บุกค่ายทหาร ขอร้องอย่ายุ่งเกี่ยวครอบครัว
จ่านิว พาแม่บุกค่ายทหาร ขอร้องอย่ายุ่งเกี่ยวที่บ้านอีก วอนผู้มีอำนาจแยกแยะให้ออกเรื่องส่วนตัว-ครอบครัว ลั่นจะเคลื่อนไหวต่อ เดินทางไปอุทยานราชภักดิ์ก่อนสิ้นปีให้ได้,วันนี้ (9 ธ.ค.58) ผู้สื่อข่าวรายงานว่านายสิรวิชญ์ เสรีธิวัฒน์ หรือ จ่านิว แกนนำนักศึกษากลุ่มประชาธิปไตยศึกษา มหาวิทยาลัยธรรมศาสตร์ พร้อม น.ส.พัฒน์นรี ชาญกิจ ซึ่งเป็นมารดา เดินทางเข้าพบนายทหารประจำกองบัญชาการควบคุม กองพันทหารราบที่ 2 กรมทหารราบที่ 2 รักษาพระองค์ ภายในวัดสุทธิสะอาด เขตคลองสามวา เพื่อถามถึงกรณีติดตามรบกวนมารดาและครอบครัวที่บ้าน ทั้งการโทรศัพท์ติดตามและการเดินทางไปหาถึงที่บ้าน ซึ่งสร้างความไม่สบายใจให้แก่ครอบครัว,น.ส.พัฒน์นรี กล่าวว่า ที่ผ่านมาได้ทำให้ที่บ้านเกิดความกดดันเป็นอย่างมาก เนื่องจากรุนแรงกว่าทุกครั้ง ตั้งแต่บุตรชายเริ่มทำกิจกรรมทางการเมืองมา แต่ยืนยันจะไม่สร้างแรงกดดันกับบุตรชาย เพราะเคารพในการตัดสินใจของบุตรชายที่จะทำกิจกรรมต่อไป,ขณะที่นายสิรวิชญ์ เปิดเผยว่า ได้คุยกับนายทหารที่มีหน้าที่รับผิดชอบ พร้อมขอร้องให้หลังจากนี้ หากมีธุระให้ติดต่อกับตนโดยตรงเท่านั้น ไม่ต้องไปยุ่งเกี่ยวกับที่บ้านอีก ซึ่งนายทหารยืนยันจะไม่รบกวนที่บ้านอีก แต่ขอให้เข้าใจในการปฏิบัติหน้าที่ของกองบัญชาการควบคุม ซึ่งต้องลงพื้นที่ดูแลชุมชนในพื้นที่รับผิดชอบ โดยตนเองยอมรับได้ แต่ขออย่าให้เข้ามาที่บ้าน ในลักษณะของการข่มขู่คุกคามอีก และขอให้ผู้มีอำนาจทุกส่วน ช่วยแยกแยะให้ออก ว่าการเคลื่อนไหวของตนและครอบครัว ไม่มีความเกี่ยวข้องกัน,พร้อมยืนยัน จะยังคงทำกิจกรรมเคลื่อนไหวต่อไป และจะมีเพียงการสอบเท่านั้นที่จะทำให้ตนพักจากการเคลื่อนไหวทางการเมืองได้ ซึ่งจะเดินทางไปอุทยานราชภักดิ์ก่อนสิ้นปีให้ได้ แต่คงจะมีการปรับเปลี่ยนรูปแบบการเดินทาง.
จ่านิว พาแม่บุกค่ายทหาร ขอร้องอย่ายุ่งเกี่ยวที่บ้านอีก วอนผู้มีอำนาจแยกแยะให้ออก ลั่นจะเคลื่อนไหวต่อ เดินทางไปอุทยานราชภักดิ์ก่อนสิ้นปีให้ได้
จ่านิว,สิรวิชญ์ เสรีธิวัฒน์,แกนนำกลุ่มประชาธิปไตยศึกษา,ทหาร,เฝ้าหน้าบ้าน,เจรจา,รบกวนแม่,เข้าพบทหาร,วัดสุทธิสะอาด,คลองสามวา,ข่มขู่,คุกคาม,ผู้มีอำนาจ,แยกแยะ,กิจกรรมเคลื่อนไหว,ข่าว,ข่าวการเมือง,ไทยรัฐออนไลน์